स्पेशल ड्राइव में अवैध वेंडर तो पकड़ाते हैं, पर कोयला चोर नहीं
रेलवे प्रशासन और आरपीएफ इस बात के लिए हमेशा अलर्ट रहती है कि रेलवे परिसर में कोई भी अवैध वेंडर या चोर की एंट्री हो। समय-समय पर इसके लिए स्टेशन परिसर के साथ विभिन्न ट्रेनों में भी स्पेशल ड्राइव चलाते रहते हैं। फिलहाल रेलवे प्रशासन की ओर से अवैध वेंडर पर ड्राइव चलाया जा रहा है। इस दौरान मंगलवार को छह अवैध वेंडरों को पकड़ा भी गया है। दरअसल रेलवे हर साल टी-स्टॉल से लेकर फूड स्टॉल के लिए टेंडर निकालती है। इसके तहत जिन्हें यह लाइसेंस दिया जाता है, उन्हीं को यह परमिशन दिया जाता है कि वे अपने लाइसेंस के हिसाब से वेंडर इस्तेमाल करेंगे। इन वेंडरों की बजाप्ता पूरी तहकीकात की जाती है। इसके बाद इन्हें वेंडर का आई कार्ड जारी किया जाता है जिनमें इनकी पूरी डिटेल होती है। ऐसे में अवैध वेंडर रेलवे के लाइसेंसधारी टी स्टॉल को नुकसान पहुंचाते हैं। कई बार ये वेंडर यात्रियों के सामान की चोरी कर लेते हैं। अवैध वेंडर के साथ कोयला चोर भी आरपीएफ और रेल प्रशासन के लिए परेशानी का कारण बने हुए हैं। हर दिन झाडग़्राम समेत आधा दर्जन ट्रेनों से चोरी का कोयला भेजा जा रहा है। हर दिन अवैध कोयला जब्त किया जाता है, लेकिन कोयला चोर पकड़े नहीं जाते।
नहीं हो पाती है इनकी पहचान
आरपीएके ऑफिसर इंचार्ज एसके सिन्हा ने बताया कि वे लगातार कुछ ट्रेनों में कोयला चोर को पकड़ने के लिए ड्राइव चलाते हैं। उन्होंने कहा कि जितनी देर ट्रेन स्टेशन पर रुकती है उतने ही देर में अवैध कोयले को जब्त कर उतारना भी होता है। अब यात्री कोच में यह शक कर पाना मुश्किल हो जाता है कि आखिर यह किसका कोयला है कोई भी इस पर अपना अधिकार भी नहीं बताता है।
पूरी जांच-पड़ताल के बाद ही वेंडरों की नियुक्ति होती है
मुख्यवाणिज्य प्रबंधक उत्तम कुमार ने कहा कि पूरी जांच पड़ताल के बाद वेंडरों की नियुक्ति की जाती है। उनके पास सभी प्रकार का आईडी कार्ड दिया जाता है उसके बाद ही स्टेशन परिसर में चाय या कुछ बेचते हैं। ऐसे में अवैध वेंडर को दूर रखने के लिए हम अक्सर ड्राइव चलाते रहते हैं ताकि यात्रियों को किसी प्रकार की कोई असुविधा नहीं हो।
hin_Deva hin_Deva hin_Deva hin_Deva hin_Deva hin_Deva